《夜舟》
清代·杨锡绂

入夜钟吾道，微风一叶舟。徐吟迟月上，独坐看星流。

野阔烟无际，波间钓未收。逝将谋小隐，生事老羊裘。

作者简介：（1703—1769）江西清江人，字方来，号兰畹。雍正五年进士，授吏部主事。历任御史、道员，广西、湖南、山东各省巡抚，官至漕运总督。其中官漕督十二年，兴利革弊，实绩最著。有《漕运全书》、《四知堂文集》等。乾隆三十三年十二月卒，谥勤悫。